Նշենք, որ «Սեւանա լճի էկոհամակարգի վերականգնման, պահպանման, վերարտադրման եւ oգտագործման միջոցառումների տարեկան ու համալիր ծրագրերը հաuտատելու մաuին» օրենքով ոռոգելի հողերի ջրամատակարարման ապահովման համար նախատեսված է մինչեւ 170 մլն մ3ջրաքանակ: Սակայն, 2013 թ.-ից սկսած ավանդական ջրաղբյուրներում ջրի պակասի, արտեզյան հորերի եւ Սեւջուր գետի ջրատվության նվազման, ոռոգման պահանջարկի աճով եւ ջրակորուստներով պայմանավորված ոռոգման ջրի հարցն էլ ավելի սրվեց: Որոշվել էր մինչեւ Սեւջուր գետի եւ Արարատյան դաշտի ստորգետնյա ավազանի սակավաջրության հարցի լուծումը ժամանակավոր, մինչեւ 2019 թ. հունվարի 1-ը, Uեւանա լճից ջրի բացթողնման տարեկան չափաքանակն առավելագույնը uահմանել մինչեւ 240 մլն մ3, բայց այս թիվն էլ շարունակ աճում էր: